Referat af møde i Vesterborg menighedsråd onsdag den 26. november 2014

Til stede: Menighedsrådet. Afbud fra Jens Due, i stedet kom Gert Pedersen. Ud over rådet: regnskabsfører Tom Blak Nielsen og, under pkt. 1, Birgitte Munk.

1. Meddelelser fra formanden. Besøg af Birgitte Munk.

Birgitte orienterede om onsdagsklubbens arbejde.

2. Fra kasserer. Budget.

Genbehandling af revisors bemærkninger til regnskabet 2013: 1) Kollekt ikke afregnet løbende,

2) momsafløftning er ikke korrekt afregnet.

Mht. 1): Vi vedhæfter bilag på kollektafregning, så revisionen kan se, vi afregner løbende.

Mht.2): Momsafløftningen er rettet i 2014.

Der har været kasseeftersyn, uden at det førte til bemærkninger.

3. Kontaktperson. Kirkesanger og organist.

Mht. organist afventer vi udspil fra Landet-Ryde. Mht. kirkesanger søger vi råd hos stiftet. Dorrit og Anne-Lise laver opslag.

4. Graver, kirkeværge og stående udvalg. Gulvvarme i konfirmandstuen.

Vi arbejder videre med gulvvarmen, og er positive over for det.

Anders stillede forslag om en større ændring i konfirmandstuen: Udskiftning af vinduerne med dobbelte havedøre og etablering af terrasse i haven. Vi beder Anders om at undersøge omkostningerne.

5. Fra sognepræsten.

Intet at bemærke

6. Valg af formand.

Dorrit Petersen enstemmigt genvalgt.

7. Valg af næstformand.

Anne-Lise Petersen enstemmigt genvalgt.

8. Fra aktivitetsudvalget. ”Hvad mener I” 8, 2. del.

Vi gennemgik kapitlet i biskoppens hæfte og drøftede spørgsmålene.

9. Nye datoer

**Aktivitetsudvalgsmøde med ledsagere hos Dorrit tirsdag den 16.12 kl. 19**

**Koordineringsmøde med Landet-Ryde hos Kasper tirsdag den 13.01 kl. 19**

**Menighedsrådsmøde tirsdag den 10.03 kl. 19 i præstegården**

10. Eventuelt

*Referat: Kasper Høyer*